Në Letoni, popullata ruse mes dy kulturave
Kjo popullatë përpiqet të mbajë gjallë kulturën dhe traditat ruse, por nuk e sheh të ardhmen e saj të lidhur me Rusinë
Rusia e argumenton aneksimin e Krimesë në 2014, si dhe mbështetjen që u jep kryengritësve në Ukrainën lindore, me nevojën për të mbrojtur popullatën ruse që, sipas Moskës, kërcënohet nga nacionalistët dhe është bërë objekt diskriminimi. Por, megjithë shqetësimet që shkakton retorika ruse, manovrat e shpeshta ushtarake që organizon Moska si dhe kujtimet e agresionit sovjetik, pakica ruse që jeton në vendet e Baltikut nuk e sheh të ardhmen e saj të lidhur me Rusinë. Teatri Rus në Rigë është dëshmi e pranisë së kulturës ruse në kryeqytetin letonez, si dhe urë mes dy kulturave, në një kohë tensionesh politike: thotë Edward Cekhoval, drejtor i Teatrit Rus në Rigë. Vendet baltike, ashtu si Ukraina, kanë pakica ruse që përbëjnë një përqindje të konsiderueshme të popullatës. Shumë prej tyre u zhvendosën në këto vende gjatë kohës kur këto republikat ishin pjesë e Bashkimit Sovjetik. Por që nga pavarësia, letonezët i referohen Bashkimit Sovjetik si fuqi pushtuese, njëlloj si Gjermania naziste. thotë Gunars Nagels, drejtor i Muzeut të Pushtimit të Letonisë. Persekutimi sovjetik dhe zhvendosjet me forcë ishin mënyra për të mbajtur nën kontroll popullatën vendase. Kritikët thonë se Rusia po u kthehet taktikave dhe retorikës sovjetike, me deklaratat se duhet të mbrojë pakicat ruse dhe pozicionet ushtarake. thotë Ministri i Jashtëm letonez, Edgars Rinkevics. Pas pavarësisë, kultura letoneze ka marrë hov. Për të votuar apo për të kërkuar punë në shtet, duhet të kalosh provimin e gjuhës letoneze. thotë ministri i jashtëm. Por Rusia dhe kritikët në radhët e ruso-letonezëve i cilësojnë këto politika diskriminim, madje ndëshkim për të kaluarën sovjetike. thotë ruso-letonezi Dmitri Prokopenko. Disa politikanë ruso-letonezë shkojnë shpesh në Moskë për të kërkuar mbështetjen ruse: thotë Miroslav Mitrofanov, i Bashkimit Letonezo-Rus. Megjithëse rusishtja nuk gëzon të njëjtin status si letonishtja, ajo dëgjohet shpesh nëpër rrugët e Rigës, ku pakica etnike ruse përbën 1/4 e popullatës së qytetit. thotë Liudmila Smirnova, mësuese e letërsisë ruse. Edhe kritikët më të fortë në radhët e pakicës ruse në Letoni e shohin të ardhmen e tyre të lidhur me Bashkimin Evropian dhe gjejnë tek Rusia vetëm të kaluarën dhe kulturën etnike.